钦定古今图书集成/明伦汇编/官常典/第273卷 > 迦鲁纳荅思
## 钦定古今图书集成/明伦汇编/官常典/第273卷 > 迦鲁纳荅思

按《元史》本传：“迦鲁纳荅思，畏吾儿人。通天竺教及诸
国语。翰林学士承旨安藏札牙荅思荐于世祖，召入
朝，命与国师讲法。国师，西番人，言语不相通，帝因命
迦鲁纳荅思从国师习其法及言与字，期年皆通。以
畏吾字译西天、西番经论。既成，进其书，帝使锓板赐
诸王大臣。西南小国星哈剌的威二十馀种来朝。迦”

思奏：“此皆蕞尔之国，纵得之，何益兴兵，徒残民命。莫
若遣使谕以祸福，不服而攻，未晚也。”帝纳其言，命岳
剌、也奴、帖灭等往使，降者二十馀国。至元二十四年，
丞相桑哥奏为翰林学士，帝曰：“迦鲁纳荅思之官，非
汝所当奏也。”既而擢翰林学士承旨、中奉大夫，遣侍
成宗于潜邸，且俾以节饮致戒。成宗即位，思其忠，迁
荣禄大夫、大司徒，怜其老，命乘车入殿。仁宗即位，廷
议汰冗官，独迦鲁纳荅思为司徒如故，仍加开府仪
同三司，赐玉鞍一。是年八月卒。